Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 48/15/3304	Nové Mesto nad Váhom, 13.3.2015
EEČ : 2-24-8-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že ako otec mal. XXXXX, nar. XXXXX si v Novom Meste nad Váhom a inde  neplnil svoju vyživovaciu povinnosť vyplývajúcu mu z ustanovenia § 62 Zákona o rodine,a z  rozsudku Okresného súdu v Novom Meste nad Váhom sp. zn. XXXXX15 zo dňa XXXXX ktorým súd zveril mal. Dominika do náhradnej osobnej starostlivosti starej matky XXXXX, a zaviazal ho  prispievať na jeho výživu sumou 30,- Eur,k rukám starej matky XXXXX , túto povinnosť  riadne neplnil v období od 01.04.2014 doposiaľ, s výnimkou mesiaca máj, kedy poslal 60,- Eur, mesiaca júl uhradil sumu  30,- Eur, mesiaca august sumu 33,- Eur a mesiaca október sumu 12,- Eur, čím mu vznikol dlh vo výške 165,- Eur k rukám XXXXX, pričom  zo správ Úradu práce, sociálnych vecí a rodiny XXXXX vyplýva, že XXXXX je členom domácnosti pri posudzovaní hmotnej núdze ako partner XXXXX, ktorá je príjemcom hmotnej núdze od 01.11.2014 v sume 239,70 Eur mesačne, v období od 09.12.2013 do 07.10.2014 bol XXXXX dobrovoľne nezamestnaný a od 08.10.2014 až doposiaľ je evidovaný ako uchádzač o zamestnanie na  Úrade práce, sociálnych vecí a rodiny XXXXX, čím spôsobil dlh na výživnom v sume 165,- Eur k rukám XXXXX, 

lebo zanikla trestnosť činu

Odôvodnenie:
	
	Poverený príslušník Okresného riaditeľstva  PZ v Novom Meste nad Váhom Obvodného oddelenia  PZ XXXXX   uznesením sp. zn. ORP- 691/NM-NM-2014 zo dňa  14.1.2015 podľa § 199 ods. 1 Trestného poriadku začal trestné stíhanie pre prečin  zanedbania povinnej výživy podľa § 207 ods. 1 Trestného zákona .     

	Uznesením  zo dňa  2.2.2015 poverený príslušník PZ podľa § 206 ods. 1 Trestného poriadku vzniesol obvinenie XXXXX pre prečin  zanedbania povinnej výživy podľa § 207 ods. 1  Trestného zákona na skutkovom základe uvedenom vo výrokovej časti uznesenia. 

	Obvinený XXXXX uviedol, že asi od apríla 2014 platí výživné nepravidelne. Zostal mu dlh 135 Eur vrátane mesiaca február 2015. Svoj dlh chce uhradiť. 

  Svedkyňa  a poškodená XXXXX potvrdila, že XXXXX je otcom jej vnuka XXXXX. Tohto má zvereného do opatery. XXXXX si výživné platí nepravidelne.  Za obdobie od 1.6.2014 jej dlhuje sumu 135 Eur.  

	Z listinných dôkazov je potrebné poukázať na rozsudok Okresného súdu  XXXXX č. k. 9P/157/2013-15 zo dňa 26.9.2013  rozhodnutie Uradu práce sociálnych vecí a rodiny XXXXX zo dňa 13.1.2015, fotokópie poštových poukážok, správu Uradu práce , sociálnych vecí a rodiny XXXXX.        

Zo záznamu o preštudovaní vyšetrovacieho spisu zo dňa 26.2.2015 vyplýva, že obvinený XXXXX uviedol, že dňa 24.2.2015 poštovou poukážkou uhradil sumu 135 Eur a k mesiacu február 2015 má výživné zaplatené, o čom predložil poštovú poukážku. Svedkyňa a poškodená XXXXX túto skutočnosť pri preštudovaní spisu potvrdila. Uviedla, že k mesiacu február 2015 dlh predstavoval sumu 135 Eur, ktoré peniaze si prevzala na pošte ako zameškané výživné. Tento jej nedlhuje žiadnu sumu na výživnom. Neplnením vyživovacej povinnosti mal. XXXXX núdzou netrpel a neplnenie vyživovacej povinnosti nezanechalo na ňom nepriaznivé následky. 

 Trestného činu zanedbania povinnej výživy podľa § 207 ods. 1 Trestného zákona  sa dopustí ten, kto najmenej tri mesiace  v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 ods. 1 písm. h/ Trestného poriadku  prokurátor zastaví trestné stíhanie, ak zanikla trestnosť činu.

	Z výsledkov vykonaného dokazovania je zrejmé, že obvinený XXXXX  si neplnil v období od 1.4.2014 doposiaľ riadne  vyživovaciu povinnosť na mal. XXXXX vyplývajúcu mu z rozsudku Okresného súdu XXXXX  č. k. XXXXX zo dňa XXXXX, ktorým mu bola určená vyživovacia povinnosť na syna Dominika v  sume 70,-  mesačne  k rukám starej matky XXXXX, čím spôsobil dlh na výživnom  v sume 165,- Eur .  Následne však  obvinený XXXXX pri preštudovaní vyšetrovacieho spisu predložil doklad o úhrade sumy 135 Eur a sumy 60 Eur. Týmto v plnej výške dlžné výživné  uhradil. Túto skutočnosť pri preštudovaní spisu dňa 26.2.2015 potvrdila aj svedkyňa  a poškodená XXXXX.   

	Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnenú osobu trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h/ Trestného poriadku. 

	Na základe vyššie uvedeného som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Gabriela Mezovská
prokurátorka